Publication: Magyar Közlöny
Issue: MK-1999-25 (Year: 1999, Number: 25)
Era: 1990-2004
Section: törvénnyel módosított 1994. évi XXIII. törvény (a továbbiakban: Törvény) 5. §-ának (1) bekezdésével létrehozott
Paragraph Index: 5

törvénnyel módosított 1994. évi XXIII. törvény (a továbbiakban: Törvény) 5. §-ának (1) bekezdésével létrehozott II. sz. Bizottság (a továbbiakban: Bizottság) az 1999. január hó 20. napján megtartott zárt ülésén meghozta a következő határozatot: A Bizottság megállapítja, hogy Horn Gyula országgyűlési képviselő a Törvény 1. §-ának c) pontjában írtaknak megfelelően 1956—57-ben karhatalmi alakulatban teljesített szolgálatot, továbbá az 1. § d) pontjában meghatározott állami tisztséget töltött be. A Bizottság ismételten felszólítja Horn Gyulát, hogy a határozat közlésétől számított 30 napon belül országgyűlési képviselői tisztségéről mondjon le, egyben tájékoztatja arról, hogy ellenkező esetben a Bizottság e döntését a 30 napot követő 15. nap elteltével nyilvánosságra hozza. A Bizottság e döntésével szemben a közléstől számított 15 napon belül a Fővárosi Bíróságnál lehet keresettel élni, amely kereset benyújtása a döntés nyilvánosságra hozatalára halasztó hatályú. Indokolás Horn Gyula országgyűlési képviselő. Az 1998. június 28. előtti parlamenti ciklus idején miniszterelnöki tisztséget töltött be. A Törvény által előírt ellenőrzését a Bizottság 00/8016/1996/14. számú eljárásban lefolytatta. Az eljárás eredményeként 1997. augusztus 26-án meghozott 22. sorszámú határozatában a fenti rendelkező résznek megfelelően határozott. A határozat

Source: https://magyarkozlony.hu/hivatalos-lapok/d26158d73b5a032ade26edf616e69b9a7042287a/dokumentumok/cc37befd89b1a8e6e0984d8a32c2b9d9725100c7/letoltes